На основу члана 11. став 4.Закона о финансијској подршци породици са децом (,,Сл гласник РС” бр. 113/17 и 50/18), члана 189. став 1. тачка 5. Закона о основама система образовања и васпитања (,,Сл. гласник РС” бр. 88/17, 27/18-др. закон, 10/19,27/18-др.закон и 6/20) и члана 38. Статута општине Пожега („Службени лист општине Пожега“, бр. 1/19), Скупштина општине Пожега на седници одржаној.......... 2021. године, доноси

**О Д Л У К У**

**о изменама и допунама Одлуке** **о накнади трошкова превоза**

**деци и ученицима**

Члан 1.

У Одлуцио накнади трошкова превоза деци и ученицима (,,Службени лист општине Пожега” бр. 9/21) у члану 1. после речи: ,,ученика основних школа,” додају се речи:,,деце са сметњама у развоју и инвалидитетом која похађају предшколску установу/припремни предшколски програм и ученика са сметњама у развоју и инвалидитетом који похађају основну и средњу школу.”

Члан 2.

Члан 2. мења се и гласи:

,, Право на бесплатан превоз обезбеђује се:

1. За децу и њихове пратиоце, ради похађања припремног предшколског програма, на удаљености већој од два километра од седишта установе;
2. За ученике основних школа на удаљености већој од четири километра од седишта школе;
3. За децу и ученике са сметњама у развоју и инвалидитетом и њихове пратиоце, без обзира на удаљеност места становања од школе.”

Члан 3.

После члана2. додаје се члан 2акоји гласи:

,,Члан 2а

Право на накнаду трошкова превоза имају:

1. Деца ради похађања припремног предшколског програма и њихов пратилац, на удаљености већој од два километра од куће до седишта установе/школе у којој постоји припремни предшколски програм, само изузетно, уколико немају обезбеђен јавни/бесплатан превоз;
2. Ученици основних школа на удаљености већој од четири километра од куће до седишта школе, само изузетно, уколико немају обезбеђен јавни/бесплатан превоз;
3. Деца са сметњама у развоју и инвалидитетом која похађају предшколску установу/припремни предшколски програм и ученици са сметњама у развоју и инвалидитетом који похађају основну/средњушколу, уколико је здравствено стање детета или ученика такве природе да не постоји могућност коришћења јавног/бесплатног превоза или уколико на датој релацији није успостављен јавни/бесплатан превоз.

Право на накнаду трошкова превоза има пратилац детета са сметњама у развоју и инвалидитетом које похађа предшколску установу/припремни предшколски програм и/или које одлази на индивидуалне третмане (родитељ, старатељ или хранитељ детета) за наведене одласке и пратилац ученика са сметњама у развоју и инвалидитетом који похађа основну/средњушколу и/или који одлази на индивидуалне третмане (родитељ, старатељ или хранитељ детета) за одлазак са учеником на индивидуалне третманена основу мишљењаИнтерресорне комисије, као ипо потреби пратилац детета или ученика са сметњама у развоју и инвалидитетом(родитељ, старатељ или хранитељ детета)на основу мишљењаИнтерресорне комисије.”

Члан 4.

У члану 3. речи: ,,из члана 2.”, замењују се речима: ,,из члана 2a.”

После става 1. додаје се став 2. који гласи:

,,Накнада трошкова превоза из члана 2а тачка 3. ове одлуке обезбеђује се у висини цене аутобуске карте на релацији од места становања до установе/школе, у оба правца, сразмерно броју дана у школској години којима је дете или ученик похађало наставу односно третман, а на основу потврде коју издаје предшколска установа/ школа по истеку месеца.”

Члан 5.

У члану 4. речи: ,,из члана 2.”, замењују се речима: ,,из члана 2a.”

Члан 6.

У члану 5. речи: ,,из члана 2.”, замењују се речима: ,,из члана 2a.”

Члан 7.

Ова одлука ступа на снагу осмог дана од дана објављивања у ,,Службеном листу општине Пожега.“

**СКУПШТИНА ОПШТИНЕ ПОЖЕГА**

**01 број: 011- 54 /2021**

**ПРЕДСЕДНИК**

**Дејан Мркић**

**О б р а з л о ж е њ е**

Правни основ за доношење Одлуке о изменама и допунама Одлуке о накнади трошкова превоза деци и ученицима садржан је у одредбама члана 189. став 1. тачка 2. и тачка 5. Закона о основама система образовања и васпитања („Службени гласник РС“,бр. 88/17, 27/18-др. закон, 10/19,27/18-др.закон и 6/20) којим је прописаноје да се у буџету локалне самоуправе обезбеђују средства за остваривање додатне подршке детету и ученику у складу са мишљењем Интерресорне комисије, осим оних за које се средства обезбеђују у буџету Републике Србије, - као и превоз, смештај и исхрана децеи ученика са сметњама у развоју и инвалидитетом, без обзира на удаљеност места становања од школе,; члана11. став 4. Закона о финансијској подршци породици са децом („Службени гласник РС“ бр 113/17 и 50/18), којим је прописано да општина, уколико је обезбедила средства, може да утврди и друга права, већи обим права од права утврђених овим законом и повољније услове за њихово остваривање.

Рзлог за доношење ове одлуке садржан је у потреби усаглашавања одлуке са наведеним законима у делу који се односи на обезбеђивање средстава за превоз деце са сметњама у развоју и инвалидитетом. Свако дете има право на квалитетно образовање у складу са својим могућностима и способностима. Инклузивно образовање подразумева да сва деца треба да добију квалитетно образовање у оквиру редовних школа без обзира на пол, национално, верско и социо-економско порекло, способности и здравствено стање.