На основу члана 38. и 113. Статута општине Пожега (''Службени лист општине Пожега'', бр. 1/19и 12/21), Скупштина општине Пожега, на седници од \_\_\_.12.2021. године, донела је

**З А К Љ У Ч А К**

До усаглашавања Статута општине Пожега и Одлуке о референдуму и грађанској иницијативи на територији општине Пожега (''Сл.лист општине Пожега'', бр.2/19) непосредно ће се примењивати Закон о референдуму и народној иницијативи (''Сл.гласник РС'', бр. 111/2021и 119/2021) који је ступио на снагу 26. новембра 2021. године.

Код свих одредаба Статута општине Пожега и Одлуке о референдуму и грађанској иницијативи на територији општине Пожега (нпр. члан 6. став 2. Одлуке: од дана расписивања до дана спровођења референдума не може протећи мање од 15 ни више од 90 дана по Одлуци Скупштине општине Пожега, а по закону је минимум 45 а максимум 90 дана;члан 10. Одлуке: Одлука путем реферндума донета је ако се за њу изјаснила већина грађана која је гласала под условом да је гласило више од половине укупног броја грађана са бирачким правом на територији Општине (општински референдум) односно дела територије Општине на коме се спроводио референдум, а по члану 11. Закона о референдуму и народној иницијативи Одлука на обавезујућем референдуму донета је ако је за њу гласала већина изашлих грађана на територији за коју је референдум расписан), непосредно ће се применити Закон.

У члану 87. став 6. Статута општне Пожега прописано је да ће се поступак и процедуру спровођења референдума уредити посебном одлуком Скупштини општине, што је учињено доношењем Одлуке 04.04.2019. године али се не мора по хитном поступку извршити њено усаглашавање јер је чланом 15. важеће Одлуке прописано:На сва питања која се односе на поступак и процедуру спровођења референдума и остваривања грађанске иницијативе, а која нису регулисана овом одлуком, примењиваће се одредбе Закона о референдуму и народној иницијативи (''Службени гласник РС'', бр. 48/94 и 11/98) **или другог закона који регулише референдум и грађанску иницијативу.**

Закључак доставити: Општинској управи, Одељењу за правне и скупштинске послове, секретару Скупштине и архиви.

**01 Број: \_\_\_\_\_\_\_\_/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

**Дејан Мркић**