**Програм рада**

**Спортско - културног центра Пожега**

**за 2022. годину**

**Пожега, 06.12.2021. године**

|  |  |
| --- | --- |
| C:\Users\Kultura\Desktop\IMG-4415 (1).jpg | **Спортско-културни центар Пожега**  **Књаза Милоша 8, 31210 Пожега**  **Тел:+381 31 3825 551; +381 31 812 421**  **Fax: +381 31 3825 151**  Е-mail: **s**[**kcpozega@gmail.com**](mailto:kcpozega@gmail.com) |

**Програмске активности у 2022. години**

**Култура и спорт:**

**ФИЛМСКИ ПРОГРАМ**

СКЦ Пожега кроз реализацију филмског програма остварује сарадњу са другим сродним институцијама у земљи, филмским фестивалима, као и са локалним удружењима и асоцијацијама који се баве филмском продукцијом. Активности филмског програма у 2022. години биће:

- редовне филмске пројекције – на 2Д опреми (35 mm трака, Blue Ray, DVD)

Редовне биоскопске пројекције се одвијају кроз континуирану сарадњу са дистрибутерима који се баве дистрибуцијом филмова у нашој земљи и који преносе права за приказивање од продуцената до приказвача.

- гостовања 3Д биокопа

Toком 2022. године биће настављена сарадња са фирмом „3Д Мобил Систем“ из Београда која у сопственом поседу има неколико 3Д мобилних биоскопа и захваљујући томе пожешка филмска публика ће имати прилику да и у току 2022. године прати 3Д пројекције актуелних филмова и за децу и за одрасле, као и да само пар дана након београдске премијере погледа домаће и светске филмске хитове.

- тематски филмски програми - ревије фестивала, ретроспективе, ауторски

филмови (турнеја фестивала Слободна зона 2022. у сарадњи са Културним центром REX из Београда, филмови страних продукција у сарадњи са страним културним центрима и амбасадама – Gete Институт, Француски културни центар, Ирански културни центар), вечери ауторског филма са гостима редитељима у складу са одобреним буџетом за ову врсту програма.

- дечји филмски програм - у оквиру дечјег филмског програма биће организовано гостовање Дечјег филмског фестивала КИДС фест-а, као и приказивање осталих актуелних дечјих филмова у 2Д и 3Д формату.

**Напомена: Уколико СКЦ Пожега добије нови савремени дигитални пројектор, филмски програм ће бити много богатији, занимљивији и разноврснији. Поред квалитативног и квантитативног унапређења програма, отвара се могућност за стицање много већих сопствених средстава. Конкурисаћемо код разних донатора и потрудићемо се да добијемо дигитални пројектор преко пројекта.**

**МУЗИЧКИ ПРОГРАМ**

Спортско-културни центар Пожега ће се трудити да у 2022. години у складу са одобреним буџетским средствима организује што више концерата у сали СКЦ Пожега, у Клубу младих и на Тргу слободе. План је да класична, традиционална, алтернативна и квалитетна популарна музика буду једнако заступљене без фаворизовања било ког музичког правца. Један од главних циљева наше установе је подршка локалним извођачима, па ће тако свако од њих добити техничку и организацијску подршку, како би се представили пред пожешком публиком.

Суграђани су у више наврата изразили жељу да слушају афирмисане извођаче у Пожеги, али до сада то није била пракса због врло скромних издвајања из буџета. Уколико би локална самоуправа имала више слуха за овај вид културе и забаве, наш град би био доста живљи, веселији и посећенији, од стране комшија из суседних градова. Поред богатијег културног живота, унапредили бисмо и туризам наше општине. План је да 7. Април – Дан општине Пожега, обележимо једним великим концертом на Тргу слободе. Што се тиче осталих музичких активности, разврстаћемо их по музичким пројектима у даљем тексту.

Музички пројекти:

1. Магленијада – рок фестивал

2. Децифест – дечији музички и културно-забавни фестивал

3. Пожезија – фестивал поезије и музике

**ПОЗОРИШНИ И СЦЕНСКО-ИЗВОЂАЧКИ ПРОГРАМ**

**Позоришне представе:**

Што се тиче ове програмске активности, СКЦ Пожега ће водити политику суфинансирања. То значи да се трудимо да цена карте буде врло ниска и доступна за свачији џеп, па сходно томе позоришну представу можемо платити пола из буџета намењеног за ове активности, а пола од сопствених прихода односно продаје карата.

То је пракса и осталих културних центара, чак и у већим градовима у последњих пар година, из разлога што је финансијска криза узроковала да се грађани најпре одрекну издвајања новца за посету културним дешавањима.

Посетиоци су нам више пута дали до знања, да им је овај вид уметности можда и најзаниљивији, јер је сала некадашњег СКЦ Пожега најиспуњенија када реализујемо позоришни програм.

Од професионалних представа у плану је сарадња са: „Народним позориштем Ужице“, „Народним позориштем у Београду“, „Звездара Театром“, као и са независним позоришним продукцијама „Мy Art“, „Favi“, „Impressario“, „Yugoart“ и “Балкан нови покрет“. Све квалитетне позоришне представе, које буду у складу са нашим буџетом а технички су изводљиве на нашој сцени, биће игране у нашој главној сали СКЦ Пожега.

Што се тиче аматерског позоришта „Књаз“, које постоји и делује при „Спортско-културном центру Пожега“, план је да се уз ангажман професионалног глумца припреме нове две представа, једна за децу а друга за одрасле које ће бити представљене пожешкој публици у СКЦ Пожега. Поред тога планирана је и мини турнеја у другим градовима, који поседују домове културе, где бисмо представили Пожегу кроз аматерско позориште и друге културне манифестације.

**Ликовни програм Градске галерије „Милан Туцовић“ Пожега**

**за 2022. годину**

В.д директора је 8.12.2020. године предложио Управном одбору СКЦ Пожега нови Уметнички савет Градске галерије „Милан Туцовић у следећем саставу:

1. Дејан Ђорић, историчар уметност и ликовни критичар из Београда,

2.Драган Јовићевић Мацола, вајар из Пожеге

3. Марина Добрић, уредник Градске галерије у Пожеги, мастер конзерватор и рестауратор.

4. Рајко Новаковић, вајар из Пожеге

Мандат новог Уметничког савета траје до 2022. године.

СКЦ Пожега је објавио конкурс за излагање у Градској галерији „Милан Туцовић“ Пожега у 2021. години, а на предлог Уметничког савета Градске галерије „Милан Туцовић“ Пожега, који је разматрао све пријаве, одлучено је које ће изложбе бити организоване у 2022. години.

Градска галерија „Милан Туцовић“ Пожега ради у саставу Спортско-културног центра Пожега. Програмски концепт Градске галерије “Милан Туцовић“ Пожега базиран је на промоцији, афирмацији, презентацији ликовних, вајарских и визуелних иновативних уметничких дела. Градска галерија “Милан Туцовић“ Пожега, учествујући у јавном представљању савремених уметничких пракси у земљи, настоји да допринесе децентрализацији културе, да буде препозната као место које на професионалан начин омогућава представљање уметничких и кустоских пројеката, али и као важан продукцијски центар који доприноси развоју савремене уметности у земљи са посебним задатком оснаживања локалне ликовне сцене и едукације млађе популације.

С обзиром на околности пандемије усмерићемо се на тешњу сарадњу са Народном библиотеком Пожега у циљу реализације књижевних вечери које у претходном периоду (12 месеци) нису одржане у нашем граду.

Настојаћемо да у градској галерији „Милан Туцовић“ Пожега и у простору хола биоскопа организујемо изложбе, тако да сви заинтересовани могу у сваком тренутку да посете и погледају две изложбе у Спортско-културном центру Пожега.

Поред наведеног, у наредном периоду намеравамо да у сарадњи са Народном библиотеком организујемо изложбе књига у простору излога Градске галерије „Милан Туцовић“ Пожега.

Конкурс је отворен за:

1. самосталне и ауторске изложбе (до 5 термнина) по конкурсу,

2. самосталне и ауторске изложбе (до 5 термина) по позиву,

3. групне изложбе (до 3 термина) по позиву.

За конкурс је неопходно поднети:

1. контакт (обавезно важећу е-маил адресу)

2. опис пројекта - концепцију изложбе са техничким описом (до једне стране текста А4)

3. визуелну документацију (до 10 илустрација пројекта са којим се конкурише)

4. радну биографију (CV)

КО МОЖЕ ДА УЧЕСТВУЈЕ

На конкурсу могу да учествују сви афирмисани уметници из ових области.

КРИТЕРИЈУМИ

- Професионални уметници.

***УСЛОВИ***

Изабрани пројекти морају да буду спремни за реализацију изложбеног програма од јануара 2022.

Аутори чији су пројекти изабрани у обавези су да прихвате термине које галерија одреди за излагање.

Уметници се обавезују да ће реализовати пројекат који је прихваћен на конкурсу. Уколико аутори знатно промене одобрени пројекат, Градска галерија „Милан Туцовић“ Пожега задржава право да не прихвати измене.

Конкурсни материјал се не враћа.

Градска галерија „Милан Туцовић“ Пожега обезбеђује:

1. галеријски простор

2. стручну помоћ при поставци

3. транспорт радова

4. доступну техничку опрему

5. други штампани материјали (каталог, плакате, флајере - промотивни материјал)

Излагач обезбеђује додатну опрему и техничку подршку, уколико је то потребно за реализацију изложбе.

Заинтересовани кандидати ће се пријавити на маил адресу Градске галерије „Милан Туцовић“ Пожега или поштом на адресу установе.

**ЕДУКАТИВНИ ПРОГРАМ**

Спортско-културни центар Пожега ће се бавити реализацијом едукативних програма који доприносе подизању нивоа културе, широког образовања, подстицању и развоју талената и вештина кроз организовање трибина, предавања, радионица, промоција и слично. Циљна група ових програма су: деца предшколског и школског узраста, млади и одрасли који показују своје интересовање за ове програме. У 2022. години је такође план Спортско-културног центра Пожега да се интензивира сарадња за школама и предшколским установама у Општини Пожега. СКЦ Пожега ће у току 2022. године организовати неколико трибина, предавања, јавних вођења кроз изложбе и промоције књига из области музике, филма, позоришта и ликовне уметности.

**РЕАЛИЗАЦИЈА ПАРТНЕРСКИХ ПРОГРАМА**

СКЦ Пожега у свом раду планира да партнерски учествује у реализацији различитих пројеката са удружењима грађана, формалним и неформалним удружењима из локлане заједнице, културно-уметничким друштвима:

1. УГ „Promusica” - Међународни дечји музички фестивал „Ја сам твој друг“;

2. Обележавање Међународног дана особа са инвалидитетом кроз сарадњу са Друштвом за церебралну парализу и плегије Општине Пожега;

3. Сарадња са УГ „Сретење“, УГ „ПАЖ“ и Грађанском алијансом за социјалну инклузију на партнетским пројектима и програмима;

4. Сарадња са локалним КУД-овима „Распевани Пожежани“, КУД „Момчило Тешић“ и КУД „Коло“ приликом организовања фестивала и концерата;

5. Сарадња са локалним музичким бендовима, младим, афирмисаним и аматерским ствараоцима;

6. Сарадња са свим школама и тешња сарадња са Туристичком организациом Пожега и Народном библиотеком.

**План рада КЗМ, Клуба младих и Кафе галерија за 2022. годину**

Клуб младих и Кафе галерија су активно деловали од средине 2015. године и стционирани су у функционално адаптираном простору призмеља бившег Дома ЈНА.

Међутим, Клуб младих и Друга галерија су због појаве вируса COVID 19, дате на коришћење Дому здравља Пожега – одељењу Физикалне медицине услед недостатка простора за лечење пацијената. Овај простор ће се користити у складу са потребама и мерама актуелне епидемиолошке ситуације у нашем крају- у земљи.

**СПОРТСКЕ ПРОГРАМСКЕ АКТИВНОСТИ**

Мисија сектора за спорт Спортско – култруног центра је максимално коришћење ресурса у сврху задовољења потреба грађана по питању рекреације и здравих стилова живота.Једном речју Установа је основано да на најбољи могући начин пружа услуге у обављању спортско рекреативних активности и да развија и унапређује спорт као делатност од општег интереса. То подразумева и старање о спортским објектима – опреми, спортским реквизитима и базенској техници (пратећем пословном, радном, и рекреативном простору), који су му Оснивачким актом пренети на управљање, наплату коришћења комерцијалних услуга спортских и рекреативних објеката и закупнине пословног простора и спортских терена, које представљају основни извор прихода за рад и пословање. Ради испуњења ових задатака Установа је у обавези да оствари што бољу сарадњу са корисницима спортских и рекреативних садржаја и закупцима пословног простора и спортских објеката.

Визија сектора за спорт Спортско – култруног центра је да буде успешан, да испуни разлоге свог оснивања, максимално попуни и искористи расположиве капацитете, наплати своје услуге и закупнину у што већем обиму и проценту и да својим понашањем и пословањем испуни законске оквире, очекивања оснивача и свих заинтересованих корисника и странака са којима ступа у било какву врсту уговорних односа. У свом раду послује на начин да поштује законитост у вршењу својих услуга, остварује транспарентност и комуникативност у свом раду, као и одговорност за успешно пословање, којим на најбољи начин покушава да испуни разлог свог оснивања и постојања.

Приходи које сектор за спорт остварује су:

а) Први и основни приход који остварује из свог пословања јесте по основу коришћења објеката, пре свега Градског базена, затим од рада угоститељског објекта на базену, као и од издавања спортке хале клубовима и рекреативцима.

б) Други начин остваривања прихода је кроз издавање у закуп простора као пто су семинар сала у спортској хали, сезонског закупа простора за постављање фрижидера за сладолед и други.

в) Остали приходи у које спадају наменска програмска финансијска средства од оснивача и друге дотације.

Циљеви сектора за спорт Спортско - културног центра су развој и унапређење спорта и спортских активности као делатности од општег интереса. У спровођењу наведеног циља, неопходна је домаћинска брига о повереној имовини и крајње савесно и одговорно управљање пренетим спортским објектима, пословним, спортским и другим простором, опремом и уређајима. Један од битнијих циљева је и развој у погледу побољшања инфраструктуре, изградња нових спортских капацитета, терена и унапређење –осавремењивање старих. Након реконструкције отворених базена потребно је извршити реконструкцију спортске хале.

Максимална попуњеност сала, терена, издавање пословног простора закупцима у највећем могућем обиму су важни за остварење што већих прихода.

Живот савременог човека препун је проблема и најразличитијих извора стреса. Можда се никад и нигде тврдња да је до сада једина доказана истина та да је живот тежак, није потврђивала више него у овим временимаи зато је бављење спортом изузетно важно.

Подједнако је важно да има и што више врхунских спортиста, чији успеси превазилазе оквире спорта и доприносе афирмацији наше оптине, и што ширу доступност спорта за све суграђане, узимајући у обзир да спортско-рекреативне активности омогућавају људима да побољшају своје физичке и функционалне способности чиме се, између осталог, стварају и повољни утицаји на њихово здравље.

Основи услов за спровођење активности из области спорта, физичког васпитања и рекреације је постојање довољног броја спортских објеката. Није, међутим, важан само њихов довољан број, већ и да ти објекти задовољавају прописане услове (у погледу димензија и безбедности, санитарно-хигијенске, противпожарне, инсталационо-техничке и др.) како би се у њима могле обављати спортске активности. Без објекта је немогуће било шта радити у спорту.

Како због епидемије корона вируса велики број планираних активности у 2021. години није реализовано, надамо се да ће ти пројекти бити реализовани у 2022. години.

С обзиром да су Спортско културни центар и локална самоуправа препознали проблем који је у последње време све више присутан, а то је да млади имају све више интересовања за неке ствари које нису добре ни по њих ни по друштво у целини, наредни период ћемо искористити како би развили спортску инфраструктуру у циљу омасовљења спорта. Акценат ће пре свега бити да изградњи нових и обнављању постојећих игралишта на отвореном која су временом запуштена и практично неупотребљива. Наш циљ јесте да сваки део општине, како градска тако и сеоска средина, добију своје игралиште где ће сви моћи да се баве спортским активностима и тако правилно развијају и здраво живе.

Наравно упоредо са омасовљењем спорта и развојем будућих спортиста мисли се и на спортске клубове који се са мањим или већим успехом такмиче па је тако у плану и реконструкција постојећих објеката. На првом месту то је спортска хала којој је потребна темељна реконструкција, а пре свега је потребно унапредити енергетску ефикасност. У вези са тим у следећој години израдићемо пројекат како би приступили обезбеђењу финансијских средстава.

У току је и израда плана како би се један део неискоришћеног подтрибинског простора адаптирао и претворио у још једну малу салу која би се опремила са татами подлогом како би изашли у сусрет свим заинтересованим корисницима обзиром на велики број захтева за термине који премашују капацитете постојеће сале са татами подлогом.

Када је реч о градском базену, имајући у виду да након реконструкције представља један модеран објекат који привлачи велики број посетилаца, наставићемо са константним улагањима како би додатком нових садржаја испунили очекивања посетилаца и учинили угођај пријатнијим

**В.д.директора Спортско-културног центра Пожега**

**Марко Маћић**

**У Пожеги, 06.12.2021. год.**